Missatge: Aquest problema s’ha d’agafar una mica amb pinces, només l’he comprovat una vegada i a mà. Podria ser erroni i sense cap valor. Si algú em verifica la solució que jo vaig trobar, em farà un gran favor.Us el poso perquè si l’he encertat i és correcte, és ben curiós ja que a primera vista pot semblar que no hi ha prou dades.El professor diu als alumnes:—He comprat diverses butlletes de la Grossa, totes del mateix número, les tinc tancades al calaix. Al primer que em digui el número —i com l’ha deduït—, li’n regalaré una…—Sense més dades no es pot deduir, necessitem pistes —van interrompre diversos alumnes a l’uníson.—Aquesta —escriu a la pissarra— és la proporció entre vocals i consonants de les lletres del nombre escrit en català.Al cap d’una estona, un dels alumnes contesta:—Ah! Ja sé quin és el nombre.De quin nombre parlem?Reivindico fer en català una cosa que s’ha fet en ben poques llengües, divulgar problemes de caire més o menys matemàtic i lògic que hi tinguin a veure. Com exemple de problema inventat per mi, però que, com que l’he divulgat, es pot trobar la solució a internet, puc posar el següent, força més fàcil que el primer:QUINZE + QUINZE = TRENTA. Cada lletra correspon biunívocament a una xifra. Esbrineu els valors.

Resposta: Després d'una bona estona de gimnàstica mental , que els números no són pas el meu fort, proposo:Q=1; U=7; I=2; N=9; Z=6; E=5; T=3; R=4; A=0QUINZE + QUINZE = TRENTA   --->   172965 + 172965 = 345930Amb l'altre problema, el de la loteria, he de dir que no m'hi atreveixo, d'entrada no sé ni veure quina és la proporció...